Rethemnos Live

Καλοκαιρινή συναυλία της Δημοτικής Φιλαρμονικής Ρεθύμνου στη Σοχώρα
2025-08-22 20:45 (Europe/Athens) | Πλατεία Ηρώων Πολυτεχνείου, Iroon Politechniou Square, Ρέθυμνο, Ρεθύμνου, 74131, Greece
Με δύο ατμοσφαιρικές συναυλίες, εμπλουτίζει την πολιτιστική φυσιογνωμία του Αυγούστου, η Δημοτική Φιλαρμονική Ρεθύμνου.
Την Παρασκευή 22 Αυγούστου στην Πλατεία Ηρώων Πολυτεχνείου (Πλατεία Νομαρχίας) και την Πέμπτη 28 Αυγούστου στο Ρουσσοσπίτι, η Φιλαρμονική θα παρουσιάσει ένα πρόγραμμα γεμάτο αγαπημένες μελωδίες από το ελληνικό και το ξένο ρεπερτόριο.
Οι συναυλίες θα ξεκινήσουν και τους δύο χώρους στις 20:45 και θα πραγματοποιηθούν υπό τη διεύθυνση του Αρχιμουσικού Στέλιου Αποστολάκη.

Ο Δήμος Ρεθύμνης προσκαλεί τους συμπολίτες κι επισκέπτες του Ρεθύμνου, να βιώσουν με κέφι και αισιοδοξία την ξεχωριστή μουσική εμπειρία που τους προσφέρουν οι καλλιτέχνες της Δημοτικής Φιλαρμονικής Ρεθύμνου.
Η είσοδος είναι ελεύθερη για το κοινό.

Ο Πάνος Βλάχος ζωντανά στο θέατρο Μυθωδία
2025-08-22 21:00 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ο Πάνος Βλάχος ζωντανά στο Θέατρο Μυθωδία, στο Γεράνι Ρεθύμνου, με χωρίς πρόγραμμα.
Παρασκευή 22 Αυγούστου – Έναρξη 21:00
Είσοδος από 13 ευρώ – Προπώληση more.com
Μαζί του:

Αλέξανδρος Κούρος : drums-keyboards
Λάμπης Κουντουρόγιαννης : κιθάρα
Αντωνία Τσολάκη : μπάσο
Κωστας Φορτσας : πνευστά

Επιμέλεια-σχεδιασμός ήχου : Νίκος Κωνσταντάκης
Παραγωγή : Imaginart Live music ΙΚΕ
Γραφιστικά: Φοίβος Μποζάς
Φωτογραφία αφίσας: Γιώργος Σπανός

Η μουσική παράσταση «Μια νύχτα που αντάμωσε ο Νίκος τον Γρηγόρη» στο Χουμέρι Μυλοποτάμου
2025-08-22 21:00 | Χουμέρι Μυλοποτάμου, Χουμέρι Μυλοποτάμου, Ρεθύμνου, Ελλάδα
Η μουσική παράσταση της Άννας Μπιθικώτση με τίτλο «Μια νύχτα που αντάμωσε ο Νίκος τον Γρηγόρη» θα πραγματοποιηθεί την Παρασκευή 22 Αυγούστου, στις 21:00, στον προαύλιο χώρο του Δημοτικού Σχολείου στο Χουμέρι Μυλοποτάμου με ελεύθερη είσοδο.
Μια μυσταγωγική παράσταση, πλημμυρισμένη από συναίσθημα, ιστορικές μνήμες, βιώματά και τραγούδια των κορυφαίων μας συνθετών που ερμήνευσαν ο «αρχάγγελος της Κρήτης», Νίκος Ξυλούρης, και ο «τραγουδιστής της Ρωμιοσύνης» Γρηγόρης Μπιθικώτσης.
Οι αφηγήσεις της Άννας Μπιθικώτση, ταξιδεύουν τον θεατή σ’ ένα όνειρό της: σε μια μαγική νύχτα, όπου συναντά τον Νίκο Ξυλούρη, το αγόρι από τα μαρτυρικά Ανώγεια, και τον πατέρα της, τον φτωχό υδραυλικό από το Περιστέρι, που «πήραν άδεια» από τις Πύλες του Παραδείσου για να σεργιανίσουν για δύο ώρες στις γειτονιές της γης. Μαζί θα περπατήσουν στα «μικρά και ανήλιαγα στενά της φτωχογειτονιάς» τους, θα συναντήσουν το «Παλικάρι στα Σφακιά», τον «Ήλιο της Δικαιοσύνης», τον Ερωτόκριτο, για να τραγουδήσουν: «Κάντε υπομονή», «Αυτόν τον κόσμο τον καλό, τον χιλιομπαλωμένο» και τόσα άλλα τραγούδια, που μελοποιήθηκαν από τους μεγάλους συνθέτες μας, κατατάσσοντάς τους στο Πάνθεο των Αθανάτων.
Τα αθάνατα αυτά τραγούδια θα αποδώσουν ο καταξιωμένος ρεθυμνιώτης ερμηνευτής Σωτήρης Δογάνης, και η διακεκριμένη σοπράνο και πιανίστρια Κατερίνα Μεγάλου.
Διοργάνωση Δήμος Μυλοποτάμου – Περιφέρεια Κρήτης

Τα Boudalia παρουσιάζουν στις Μαργαρίτες την παράσταση «ΣΕ ΑΝΑΜΟΝΗ»
2025-08-22 21:30 - 23:30, 2025-08-23 21:30 - 23:30, 2025-08-24 21:30 - 23:30, 2025-08-25 21:30 - 23:30 | Μαργαρίτες Μυλοποτάμου, Μαργαρίτες Μυλοποτάμου, Μαργαρίτες Μυλοποτάμου, Ρεθύμνου, Ελλάδα
Η Δημιουργική Ομάδα Μαργαριτών σας προσκαλεί στα Boudalia 2025 με τίτλο: “ΣΕ ΑΝΑΜΟΝΗ”.
Σας περιμένουμε από την Τετάρτη 20 έως και τη Δευτέρα 25 Αυγούστου στις Μαργαρίτες.
Λίγα λόγια για το έργο
Ένα έργο που κάποτε φάνταζε αδύνατο, πλέον γίνεται πραγματικότητα: το μετρό στην Κρήτη είναι γεγονός! Με υπερσύγχρονη τεχνολογία και τροφοδοσία από καθαρή, “βιολογική” ενέργεια, το νέο μέσο μεταφοράς θα φέρει επανάσταση στις καθημερινές μετακινήσεις των κατοίκων του νησιού!
Όμως, και σε αυτή τη μετάβαση, δε λείπουν τα εμπόδια. Δυνάμεις σκοτεινές και μυστηριώδεις που έχουν επενδύσει σε άλλες μορφές ενέργειας, αντιμετωπίζουν το μετρό ως απειλή και στήνουν ένα γαϊτανάκι παραπληροφόρησης, προσπαθώντας να σπείρουν τον φόβο και την καχυποψία στους πολίτες. Θα καταφέρουν, ωστόσο, να πετύχουν τον σκοπό τους;
Η συνέχεια επί σκηνής…
Ώρα έναρξης: 21:30
Τιμή εισιτηρίου: 10 ευρώ
Σας ενημερώνουμε ότι οι πόρτες του θεάτρου θα ανοίγουν στις 20:30.

Ο Μιχάλης Ι. Κουνάλης ζωντανά στα Μυριοκέφαλα Ρεθύμνου
2025-08-22 22:00 | Μυριοκέφαλα, Μυριοκέφαλα Ρεθύμνου, Ρεθύμνου, Ελλάδα
Κρητικό πανηγύρι στα Μυριοκέφαλα Ρεθύμνου την Παρασκευή 22 Αυγούστου. Θα σας διασκεδάσει το συγκρότημα του Μιχάλη Ι. Κουνάλη.
Διοργάνωση Πολιτιστικός Σύλλογος Μυριοκεφάλων.
Είσοδος 5€.
Τηλέφωνο για κρατήσεις 698 8914051 – 698 8442763

Εκδηλώσεις Νεφς Αμάρι 2025: Νευσαμάρια και παζάρι
2025-08-23 18:00 - 21:00 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμα:

Σάββατο 23 Αυγούστου
18:00 Ο ΔΗΜΟΣ ΑΜΑΡΙΟΥ σε συνεργασία με τον Πολιτιστικό Σύλλογο απανταχού Αμαριανών ο “ΑΓΙΟΣ ΤΙΤΟΣ” και τον Πολιτιστικό Σύλλογο Αμαρίου – Οψιγιά “Η ΣΑΜΙΤΟΣ” διοργανώνουν τους αγώνες Λαϊκούς αγώνες δρόμου «ΝΕΥΣΑΜΑΡΙΑ», στις 23 Αυγούστου 2025, ημέρα Σάββατο και ώρα 6:00 μ.μ. στο Νευς Αμάρι, στο πλαίσιο των εκδηλώσεων της γιορτής του Αγίου Τίτου, με ελεύθερη συμμετοχή στις παρακάτω κατηγορίες:

ΩΡΑ 18:00 : 1.000 μ. Παμπαίδων με έτη γέννησης 2013 – 2014 – 2015 – 2016
ΩΡΑ 18:00 : 1.000 μ. Παγκορασίδων με έτη γέννησης 2013 – 2014 – 2015 – 2016
ΩΡΑ 18:20 : 2.500 μ. Παίδων με έτη γέννησης 2010 – 2011 – 2012
ΩΡΑ 18:20 : 1.800 μ. Κορασίδων με έτη γέννησης 2010 -2011 – 2012
ΚΑΣΙΜΑΤΕΙΟΣ ΔΡΟΜΟΣ 4.500 μ:
α) 18:45 : Εφήβων με έτη γέννησης 2007 – 2008 – 2009
β) 18:45 : Νεανίδων με έτη γέννησης 2007 – 2008 -2009
γ) 18:45 : Ανδρών γεννηθέντες μέχρι και το 2006.
δ) 18:45 : Γυναικών γεννηθείσες μέχρι και το 2006.
ΩΡΑ 19:45 : 300 μ. Μικρών Παιδιών, αγοριών και κοριτσιών χωριστά, ηλικίας 5 – 8 ετών, με έτη γέννησης 2017 – 2018 – 2019 – 2020.

Δηλώσεις συμμετοχής: τηλ. 6972899232 και επί τόπου την ημέρα των αγώνων, μισή ώρα πριν την έναρξη (5:30 μ.μ.).
Υγειονομική εξέταση: Με ατομική ευθύνη των αθλητών θα υπογραφούν υπεύθυνες δηλώσεις, για τους δε ανήλικους με ευθύνη των γονέων – συνοδών τους. Η ιατρική εξέταση ικανότητας συμμετοχής είναι υποχρεωτική. Οι διοργανωτές δεν φέρουν καμία ευθύνη σε περίπτωση προβλήματος υγείας των συμμετασχόντων.
Έπαθλα: Κύπελλο στον/η πρώτο/η και μετάλλια στους τρεις πρώτους νικητές κάθε κατηγορίας. Αναμνηστικά διπλώματα και μετάλλια σε όλους τους συμμετέχοντες.
Σημείωση: Όλες οι διαδρομές γίνονται πάνω σε άσφαλτο στον ίδιο δρόμο με επιστροφή (μισός ανήφορος, μισός κατήφορος) και με κοινή αφετηρία και τερματισμό, πλην του δρόμου 2.500 μ. Παίδων που γίνεται σε κυκλική διαδρομή μέσω του κεντρικού δημοτικού δρόμου και του νέου περιφερειακού δρόμου
20:00 (Αυλή του Σχολείου) Παζάρι της «ΚΟΙΝΩΝΙΚΗΣ ΟΜΑΔΑΣ ΓΥΝΑΙΚΩΝ ΑΜΑΡΙΟΥ – ΟΨΙΓΙΑ». Τα έσοδα διατίθενται για φιλανθρωπικούς σκοπούς.
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Η παιδική παράσταση «Το Γκρούφαλο» στο Θέατρο Μυθωδία
2025-08-23 20:30 | Θέατρο Μυθωδία, Θεατρο Μυθωδια - Γερανι Ρεθυμνου, Γεράνι, Ρεθύμνου, Ελλάδα
Ένας ποντικός βγήκε βόλτα στο βαθύ, σκοτεινό δάσος… Ψάχνοντας το φουντούκι του, συνάντησε την πονηρή αλεπού, την εκκεντρική κουκουβάγια και το φίδι που πάει σε όλα τα πάρτι.
Θα καταφέρει να σωθεί ο ποντικός από τα πεινασμένα πλάσματα του δάσους μέσα από την ιστορία του τρομερού Γκρούφαλο;
Εξάλλου δεν υπάρχει Γκρούφαλο – ή μήπως… υπάρχει;
Συντελεστές:
Σκηνοθεσία: Ολίβια Τζέικομπς
Δραματουργική επεξεργασία: Τόμπι Μίτσελ
Μετάφραση / Σκηνοθετική επιμέλεια: Άγγελος Κλωνάρης
Μουσική/Στίχοι: Τζον Φάιμπερ, Ρόμπιν Πρας, Ολίβια Τζέικομπς και Άντι Σω
Χορογράφος: Μόρακ Κρος
Επιμέλεια Χορογραφιών: Χρήστος Κατίδης
Σχεδιασμός Σκηνικών / Ενδυματολογία: Ισλα Σω
Κατασκευές Σκηνικών: Μαγδαληνή Σίγα
Κατασκευή Κοστουμιών: Νίκος Μηνάς, Ελένη Χασιώτη
Μουσική διδασκαλία: Στελλίνα Βογιατζή
Εγγραφές Studio: Panorama Film Sound
Γραφικά / προσαρμογές: Ρέα Δουφέκα
Video επεξεργασία: Παναγιώτης Πέτρου
Τεχνική υποστήριξη: Μιχάλης Βιδάλης
Παίζουν και τραγουδούν:
Νίκος Θάνος: Αφηγητής, Γκρούφαλο
Ιφιγένεια Σταμπουλή: Αλεπού, Κουκουβάγια, Φίδι
Ελισάβετ Νικολαϊδου: Ποντίκι
Βοηθός σκηνοθέτη / Understudy: Νίκη Αναστασίου
Μία παραγωγή της Underdog Entertainment σε συνεργασία με την Αγγλική εταιρία θεάτρου Tall Stories UK
Θέατρο Μυθωδία, Γεράνι Ρεθύμνου
Σάββατο 23 Αυγούστου – Έναρξη 20:30
Είσοδος 12 ευρώ

Η μουσική παράσταση «Ήρωας Εγώ» της Ελβίνας Μποτονάκη στο Άδελε
2025-08-23 21:00 | Πολιτιστικό Κέντρο “Κωστης Γιαμπουδάκης” Αδελε, Πολιτιστικό Κέντρο *Κωστής Γιαμπουδάκης*, Αδελε, Άδελε, Ρεθύμνου, 74150, Greece
Η μουσική παράσταση «Ήρωας Εγώ», ένα μουσικό ταξίδι αυτογνωσίας βασισμένο στο έργο του Joseph Campell «Ο ήρωας με τα χίλια πρόσωπα» φιλοξενείται στο θέατρο του Πολιτιστικού Συλλόγου Άδελε – Αγίας Παρασκευής.
Σύλληψη – Σκηνοθεσία: Ελβίνα Μποτονάκη
Ερμηνεύουν: Εύα Πολιτάκη, Αντώνης Μποτονάκης (Έκαστος), Νίκος Χριστόπουλος
Πλήκτρα: Νίκος Χριστόπουλος
Μπάσο: Χρήστος Δρούζας
Τύμπανα: Μάνος Ναζλής
Ηλεκτρική & Ακουστική κιθάρα: Πάνος Καλκανάς
Ηχοληψία/φωτισμοί: Χάρης Πιτσίνης (ΗΧΟΣ & ΕΙΚΟΝΑ)
Παραγωγή: ELVINA PRODUCTIONS
Διοργάνωση: Δήμος Ρεθύμνης
Σάββατο 23 Αυγούστου στις 9:00 μ.μ.
Είσοδος ελεύθερη

Θέατρο σκιών «Ο Καλικάντζαρος & το Ξόρκι της Γιαγιάς» στη Λαμπινή
2025-08-23 21:00 | Λαμπινή, Λαμπινή, Λαμπινή Ρεθύμνου, Ρεθύμνο, Ελλάδα
Ο Πολιτιστικός Σύλλογος Λαμπινής διοργανώνει παράσταση θεάτρου σκιών το Σάββατο 23 Αυγούστου στις 9:00 μ.μ., στον προαύλιο χώρο του Δημοτικού Σχολείου Λαμπινής.
Το κοινό θα έχει την ευκαιρία να απολαύσει το έργο «Ο Καλικάντζαρος & το Ξόρκι της Γιαγιάς» από τον θίασο «Σκιές & Γέλια» του Μιχάλη Θεοδωρόπουλου.
Η είσοδος είναι ελεύθερη!

H Marianna στα decks του Cavo
2025-08-23 22:00 | Cavo Rethymno, Ακρωτηρίου 13, Ρέθυμνο, Ρεθύμνου, 74100, Ελλάδα
Party στο Cavo (Ακρωτηρίου 13, Κουμπες Ρέθυμνο) το Σάββατο 23 Αυγούστου 2025.
Στα decks η Marianna Gavra.
Έναρξη 22:00

Η μουσικοθεατρική παράσταση «Ήρωας Εγώ» στο Θέατρο Ερωφίλη
2025-08-24 21:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Η παράσταση «Ήρωας Εγώ» είναι ένα μουσικο-θεατρικό έργο, εμπνευσμένο από το βιβλίο του Joseph Campbell «Ο ήρωας με τα χίλια πρόσωπα» και τη δομή του Ηρωικού Ταξιδιού.
Συνδυάζοντας ζωντανή μουσική, ρυθμική απαγγελία-αφήγηση και video projections, η παράσταση αφηγείται την εσωτερική διαδρομή ενός σύγχρονου ανθρώπου που, ενώ έχει “όλα όσα πρέπει”, νιώθει βαθιά ότι κάτι του λείπει.
Ο Ήρωας δεν είναι μυθικός. Είναι ένας καθημερινός άνθρωπος που ακούει μια εσωτερική φωνή και ξεκινά ένα ταξίδι προς το άγνωστο. Μέσα από τα στάδια του Καλέσματος, της Άρνησης, της Δοκιμασίας, της Πτώσης και της Επιστροφής, η παράσταση εξερευνά την ανάγκη για νόημα, ταυτότητα και σύνδεση.
Κάθε στάδιο συνοδεύεται από ένα τραγούδι (επιλεγμένο από την ελληνική εναλλακτική σκηνή), ενώ η αφήγηση περνά από πρόζα σε slam poetry, από προσωπικό βίωμα σε συλλογικό σχόλιο. Η μουσική μπάντα βρίσκεται επί σκηνής καθ’ όλη τη διάρκεια και συμμετέχει ενεργά στην αφήγηση, λειτουργώντας σαν Χορός, Κοινωνία, Σύμμαχος ή Εσωτερική Φωνή του Ήρωα.
Η παράσταση χτίστηκε ως ένα θεατρικό live με συναισθηματική ένταση και καθολική ταύτιση. Δεν απαντά σε ερωτήματα – τα διατυπώνει. Δεν δίνει λύσεις – κάνει τον θεατή να αναρωτηθεί. Και στο τέλος του ταξιδιού, αναγνωρίζει το πρόσωπο του Ήρωα στον καθένα από εμάς.
*Έχει διάρκεια 120 λεπτά και αφορά νεανικό και ενήλικο κοινό.
Κείμενα & σκηνοθεσία: Ελβίνα Μποτονάκη
Ερμηνεύουν : Νίκος Χριστόπουλος, Εύα Πολιτάκη, Αντώνης Μποτονάκης (Έκαστος)
Η μπάντα αποτελείται από:
Ηλεκτρικό Αρμόνιο: Νίκος Χριστόπουλος,
Μπάσο: Χρήστος Δρούζας,
Τύμπανα: Μάνος Ναζλής,
Ηλεκτρική κιθάρα: Πάνος Καλκανάς
Παραγωγή: ELVINA PRODUCTIONS Ι.Κ.Ε. ΜΟΝΟΠΡ/ΠΗ

Εκδηλώσεις Νεφς Αμάρι 2025: Κρητική βραδιά
2025-08-24 21:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμά:
Κυριακή 24 Αυγούστου
21:30 – Κρητική βραδιά: Βασίλης Καρδερίνης (λύρα) – Γιώργος Περικλάκης (λαούτο) – Γιώργος Κωστάκης (λαούτο)
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Παρουσίαση Μοναστηριακών Φαγητών στην Ιερά Μονή Τιμίου Προδρόμου Ατάλης
2025-08-25 20:00 - 22:00 | Ιερά Μονή Αττάλης – Μπαλί Μυλοποτάμου, Ιερά Μονή Αττάλης Μπαλί Μυλοποτάμου, Ρεθύμνου, Ελλάδα
Παρουσίαση Μοναστηριακών Φαγητών θα πραγματοποιηθεί από το Σεφ Μιχάλη Χάσικο, τη Δευτέρα 25 Αυγούστου στο Μπαλί, στην Ιερά Μονή Τιμίου Προδρόμου Ατάλης.
Στο πλαίσιο του Θερινού Φεστιβάλ Μυλοποτάμου – Διοργάνωση Δήμος Μυλοποτάμου.
Έναρξη 20:00.

«Κινηματογραφικές Δευτέρες»: Προβολή ταινίας στον Κάστελλο Ρεθύμνου
2025-08-25 21:00 | Κάστελλος, Κάστελλος Ρεθύμνου, Ρέθυμνο, Ρεθύμνου, 74100, Ελλάδα
«Κινηματογραφικές Δευτέρες»: Κάθε Δευτέρα βράδυ και με την υποστήριξη των Πολιτιστικών Συλλόγων, θα προβάλλεται μια ταινία σε χωριά του Δήμου Ρεθύμνου.
10 διαφορετικές ταινίες σε 10 διαφορετικά χωριά.
Η ταινία «Νυχτερινός Εκφωνητής» θα προβληθεί στις 25 Αυγούστου στον Κάστελλο.
Ένας βετεράνος νυχτερινός ραδιοφωνικός εκφωνητής, τη βραδιά που γίνεται 50 και συνειδητοποιεί με αμηχανία ότι πια δεν συγκαταλέγεται στους νέους, ξετυλίγει στον αέρα τη ζωή του. Άξονας της εκπομπής είναι η αναζήτηση ενός ξεχασμένου έρωτα σε εκκρεμότητα από την εποχή που υπηρετούσε ως εύζωνας, μέσα από τα ερωτικά και όχι μόνο μηνύματα που διέσωσε ένας παλιός τηλεφωνητής. Βγάζοντας στον αέρα τα παθιασμένα ηχογραφημένα μηνύματα από τις αρχές του ‘90, θα προσπαθήσει να εντοπίσει αυτή τη γυναίκα και να την πείσει από το μικρόφωνο να του τηλεφωνήσει.
Σκηνοθεσία: Ρένος Χαραλαμπίδης
Ώρα έναρξης 21:00.
Είσοδος ελεύθερη.

«Η ποίηση στη μουσική»: Τα Υπόγεια Ρεύματα ζωντανά στο Ρέθυμνο
2025-08-25 21:00 - 23:30, 2025-08-26 21:00 - 23:30 | Θέατρο Ερωφίλη, Erofili Theatre, Ρέθυμνο, Ρεθύμνου, 74100, Greece
Στο πλαίσιο των εκδηλώσεων του Υπουργείου Πολιτισμού «Όλη η Ελλάδα ένας πολιτισμός» 2025 το θρυλικό συγκρότημα Υπόγεια Ρεύματα, έχοντας εμπνευστεί και μελοποιήσει μοναδικά ποιήματα σπουδαίων Ελλήνων δημιουργών, θα πραγματοποιήσει μία ξεχωριστή συναυλία με στόχο τη συνολική παρουσίαση αυτών των εξαιρετικών πρωτότυπων συνθέσεων, νέων και παλαιότερων, ειδικά διαμορφωμένων για την «μυστική» συναυλία στο Ενετικό Κάστρο Φορτέτζα στο Ρέθυμνο, η οποία θέτει τις βάσεις για συζήτηση, έμπνευση και εξέλιξη της λογικής σύνδεσης της κλασικής μας κληρονομιάς με τη σύγχρονη καλλιτεχνική έκφραση.
Καλλιτέχνες και ακαδημαϊκοί θα βρεθούν σε έναν δημιουργικό διάλογο, ενώ παράλληλα η εικαστικός Ρένα Παπαγεωργίου εκθέτει τις δημιουργίες της, απεικονίζοντας τις προσωπογραφίες σπουδαίων ποιητών και ποιητριών μας με τη μοναδική αφηρημένη αλλά γεμάτη σεβασμό και ενδιαφέρον τεχνοτροπία της.
Οι καλλιτέχνες, με τις μελοποιημένες ποιητικές συνθέσεις και εικαστικές απεικονίσεις, αντιμετωπίζουν το παρελθόν ως μια δημιουργική συνθήκη η οποία αποτελεί την έμπνευση αυτής της δράσης αφιέρωμα στην ποίηση και στην καλλιτεχνία, μέσω μιας ατμοσφαιρικής συναυλίας που θα προσφέρει μια μοναδική εμπειρία στο κοινό.
Η εκδήλωση που η προσφέρεται δωρεάν από το Υπουργείο Πολιτισμού θα πραγματοποιηθεί τη Δευτέρα 25 Αυγούστου και Τρίτη 26 Αυγούστου στις 9 το βράδυ.
Η προκράτηση θέσης είναι υποχρεωτική.
Πληροφορίες και προκρατήσεις: www.allofgreeceoneculture.gr
Η διοργάνωση ανήκει αποκλειστικά στο Υπουργείο Πολιτισμού.
Συντελεστές
Υπόγεια Ρεύματα
Γρηγόρης Κλιούμης – Φωνή, κιθάρα
Τάσος Πέππας – Τύμπανα
Νίκος Γιούσεφ – Μπάσο, μουσικό πριόνι
Συμμετέχει μαζί τους:
Σπύρος Σπυρόπουλος – Κιθάρα
Ρένα Παπαγεωργίου – Εικαστικές Δημιουργίες και Σκηνοθετική Επιμέλεια
Ανδρέας Ν. Μιχαλόπουλος, Καθηγητής Λατινικής Φιλολογίας Ε.Κ.Π.Α. – Επιστημονικός Συνεργάτης
Πέτρος Πετρόπουλος – Τεχνική Επιμέλεια | Ηχοληψία
Άννα Παπαγεωργίου – Ιδέα και Σχεδιασμός Παραγωγής

Εκδηλώσεις Νεφς Αμάρι 2025: Πανηγύρι του Αγίου Τίτου
2025-08-25 21:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Η μουσική παράσταση «Ήρωας Εγώ» της Ελβίνας Μποτονάκη στο Πέραμα Μυλοποτάμου
2025-08-26 21:00 | Ανοιχτό Θέατρο Περάματος Μυλοποτάμου, Ανοικτό Θέατρο Περάματος, Πέραμα Μυλοποτάμου, Ρεθύμνου, 74052, Greece
Η μουσική παράσταση «Ήρωας Εγώ», ένα μουσικό ταξίδι αυτογνωσίας βασισμένο στο έργο του Joseph Campell «Ο ήρωας με τα χίλια πρόσωπα» φιλοξενείται στο Ανοιχτό Θέατρο Περάματος στο Πέραμα Μυλοποτάμου.
Σύλληψη – Σκηνοθεσία: Ελβίνα Μποτονάκη
Ερμηνεύουν: Εύα Πολιτάκη, Αντώνης Μποτονάκης (Έκαστος), Νίκος Χριστόπουλος
Πλήκτρα: Νίκος Χριστόπουλος
Μπάσο: Χρήστος Δρούζας
Τύμπανα: Μάνος Ναζλής
Ηλεκτρική & Ακουστική κιθάρα: Πάνος Καλκανάς
Ηχοληψία/φωτισμοί: Χάρης Πιτσίνης (ΗΧΟΣ & ΕΙΚΟΝΑ)
Παραγωγή: ELVINA PRODUCTIONS
Διοργάνωση: Δήμος Μυλοποτάμου
Τρίτη 26 Αυγούστου, ώρα 21:00 – Είσοδος ελεύθερη

3η Γιορτή Τοποδιατροφής και Κυκλικής Οικονομίας στην Αγιά Μυλοποτάμου
2025-08-27 19:00 - 23:30 | Αγιά Μυλοποτάμου, Αγιά, Ρεθύμνου, Ελλάδα
Στο πλαίσιο του Θερινού Φεστιβάλ Μυλοποτάμου, ο Δήμος Μυλοποτάμου σε συνδιοργάνωση με την Εκπαιδευτική Αναπτυξιακή ΠΛΟΗΓΟΣ και υπό την αιγίδα της Περιφέρειας Κρήτης, παρουσιάζουν την 3η Γιορτή Τοποδιατροφής & Κυκλικής Οικονομίας, που φέτος θα φιλοξενηθεί στην Αγιά από τον Πολιτιστικό Σύλλογο Αγυιάς «Ο Διοματάς».
Η εκδήλωση έχει εξελιχθεί σε θεσμό που συνδυάζει τη μαγειρική τέχνη με την παράδοση και τη βιωσιμότητα, προβάλλοντας τις γεύσεις και τις τεχνικές της κρητικής γαστρονομίας, ενώ παράλληλα αναδεικνύει το πολιτιστικό και κοινωνικό αποτύπωμα της τοπικής διατροφής.
Πρόγραμμα Εκδήλωσης
19:00 – Καντάδα
Από τον Ιερό Ναό Αγίας Αναστασίας έως την πλατεία του Πολιτιστικού Συλλόγου, με τους Φώτη Κονταράτο (λύρα), Αιμίλιο Βολανάκη (λαούτο), Τάσο Κλάδο και Βασίλη Κρυοβρυσανάκη, πλαισιωμένους από τον Λαογραφικό Όμιλο «Χοροκρήτες».
20:30 – Επίσημοι Χαιρετισμοί
Ομιλία Δημάρχου Μυλοποτάμου, κ. Γεωργίου Κλάδου
Χαιρετισμός Πολιτιστικού Συλλόγου Αγυιάς
Χαιρετισμός Γενικού Διευθυντή ΠΛΟΗΓΟΥ, κ. Γιώργου Ζερβού
21:00 – Παρουσίαση Παραδοσιακών Συνταγών
Πολιτιστικοί Σύλλογοι και φορείς από χωριά του Μυλοποτάμου και άλλες περιοχές θα παρουσιάσουν αυθεντικές συνταγές και τοπικά εδέσματα. Συμμετέχουν: Αγγελιανά, Άγιος Μάμας, Αγρίδια, Αγιά, Αξός, Απλαδιανά, Αχλαδέ, Γαράζο, Δαφνέδες, Εξαντής, Επισκοπή Δήμου Χερσονήσου, Θεοδώρα, ΚΑΠΗ Δήμου Μυλοποτάμου, Κεραμωτά, Κρυονέρι, Λιβάδια, Μελιδόνι, Μουρτζανά, Πάνορμο, Πέραμα, Ρουμελή, Σκεπαστή.
Η 3η Γιορτή Τοποδιατροφής & Κυκλικής Οικονομίας αποτελεί μια ανοιχτή πρόσκληση γνωριμίας με τον πλούτο της κρητικής κουζίνας και τη φιλοσοφία της βιωσιμότητας, ενδυναμώνοντας την πολιτιστική και διατροφική ταυτότητα του Μυλοποτάμου.
Τόπος διεξαγωγής: Αγιά Μυλοποτάμου
Ημερομηνία & ώρα: Τετάρτη 27 Αυγούστου 2025, 19:00

Rethymno Rocks! #5 Open Air Festival στο Ρέθυμνο
2025-08-27 19:00 - 23:30, 2025-08-28 18:00 - 23:55 | Λόφος Φορτέτζα, Fortezza Ρέθυμνο, Ρέθυμνο, Ρεθύμνου, 74100, Greece
Rethymno Rocks! #5 Open Air Festival
27 Αυγούστου – 30 Αυγούστου 2025
Λόφος Κάστρου Φορτέτζα, Ρέθυμνο Κρήτης
Το Rethymno Rocks! Festival επιστρέφει δυναμικά για πέμπτη χρονιά, από τις 27 έως τις 30 Αυγούστου 2025, στο εμβληματικό Κάστρο της Φορτέτζας στο Ρέθυμνο, προσφέροντας ένα τετραήμερο γεμάτο ένταση, ποικιλία και κορυφαίες μουσικές στιγμές!
Το φετινό line up:
Τετάρτη 27 Αυγούστου
Το Φεστιβάλ Rethymno Rocks! #5 θα περιλαμβάνει μια ΕΠΙΠΛΕΟΝ ΗΜΕΡΑ ΦΕΣΤΙΒΑΛ την Τετάρτη 27 Αυγούστου, σε διαφορετική τοποθεσία μέσα στο Κάστρο Φορτέτζα! Για την συγκεκριμένη εκδήλωση, παραχωρήθηκε άδεια από τον Δήμο Ρεθύμνης για τη χρήση του Προμαχώνα Αγίου Παύλου, ενός πολύ ιδιαίτερου και όμορφου χώρου ακριβώς δίπλα στην κύρια είσοδο του Κάστρου. Αυτή θα είναι μια εκδήλωση με ΕΛΕΥΘΕΡΗ ΕΙΣΟΔΟ για όλους και θα περιλαμβάνει τους Treha Sektori από το Παρίσι, τους iNsCissorS (Αθήνα) και τους Anglachel (Ηράκλειο).
Πέμπτη 28 Αυγούστου
Η εναρκτήρια ημέρα του φεστιβάλ ξεκινά με τους 1000MODS, ένα από τα πιο δυναμικά heavy rock συγκροτήματα της Ελλάδας, επιστρέφοντας στο Ρέθυμνο 14 χρόνια μετά την πρώτη τους εμφάνιση. Μαζί τους, οι Kalte Nacht, οι Automaton και οι Gnaal προσθέτουν μια μοναδική ατμόσφαιρα στην πρώτη μέρα του φεστιβάλ.
Παρασκευή 29 Αυγούστου
Οι Πορτογάλοι Moonspell, headliners της δεύτερης ημέρας, γιορτάζουν τα 30 χρόνια από την κυκλοφορία του ντεμπούτου τους “Wolfheart” με μια επετειακή εμφάνιση, παρουσιάζοντας ολόκληρο το άλμπουμ καθώς και επιλεγμένα τραγούδια από την καριέρα τους. Τη σκηνή θα ανοίξουν οι Project Renegade, ένα από τα πιο ανερχόμενα συγκροτήματα της ελληνικής εναλλακτικής metal σκηνής. Την ίδια ημέρα θα εμφανιστούν και οι SixForNine με τους OnSlaught.
Σάββατο 30 Αυγούστου
Η τελευταία ημέρα του φεστιβάλ φιλοξενεί ένα εντυπωσιακό line-up με τους Primordial, το ιρλανδικό συγκρότημα που συνδυάζει την παραδοσιακή μουσική με τον ακραίο ήχο, τους Firewind, το διεθνώς αναγνωρισμένο power metal συγκρότημα, τους Triumpher & τους Toxic Terror προσφέροντας ένα φινάλε γεμάτο ενέργεια και πάθος.
Εισιτήρια & Πληροφορίες
Τα εισιτήρια για το Rethymno Rocks! #5 είναι ήδη διαθέσιμα μέσω της επίσημης ιστοσελίδας του φεστιβάλ: rethymnorocks.gr/tickets.
ΕΛΕΥΘΕΡΗ ΕΙΣΟΔΟΣ:

Τετάρτη 27 Αυγούστου
Παιδιά έως 12 ετών (όλες τις ημέρες του φεστιβάλ)
Άτομα με αναπηρία (χρήστες αναπηρικών αμαξιδίων και άτομα με κάρτες αναπηρίας) – όλες τις ημέρες του φεστιβάλ

Επιπλέον, είναι διαθέσιμη και η νέα σειρά merchandise του φεστιβάλ https://rethymnorocks.gr/merch.
Το Rethymno Rocks! #5 υπόσχεται ένα τριήμερο γεμάτο μουσική, πάθος και αξέχαστες στιγμές. Μην το χάσετε!!

«Αναδρομή στην ιστορία της νηπιακής εκπαίδευσης»: Η καλοκαιρινή εκδήλωση του Σχολικού Μουσείου Δήμου Ρεθύμνης
2025-08-27 19:30 | Σχολικό Μουσείο Δήμου Ρεθύμνης, Σχολικό Μουσείο Δήμου Ρεθύμνου, Amnatos, Ρεθύμνου, 74150, Greece
Η μεγάλη καλοκαιρινή εκδήλωση του Σχολικού Μουσείου του Δήμου Ρεθύμνης θα πραγματοποιηθεί την Τετάρτη 27 Αυγούστου 2025 και ώρα 19:30 στη δροσόλουστη Αμνάτο, στον προαύλειο του Μουσείου.
Εφέτος το θέμα είναι «Αναδρομή στην ιστορία της νηπιακής εκπαίδευσης στο Ρέθυμνο». Θα πραγματοποιηθούν τρεις σχετικές εισηγήσεις, από τον Χάρη Στρατιδάκη, τον Γιώργο Κανακάκη και την Άννα Κατσοπρινάκη και θα τιμηθούν τέσσερις παλαίμαχοι εκπαιδευτικοί. Πρόκειται για τις νηπιαγωγούς Άννα Μουνδριανάκη-Τζαγκαράκη, Αργυρή Λαγουβάρδου-Πατσαχάκη, Αγγέλα Μάλμου πρώτη σχολική σύμβουλος των νηπιαγωγών, καθώς τη δασκάλα Σταυρούλα Τσερβάκη-Λαγκουβάρδου που λειτούργησε το ιδιωτικό νηπιαγωγείο «Τα Χελιδόνια» και υπηρέτησε ως νηπιαγωγός στα εκπαιδευτήρια Δουβίτσα.
Η εκδήλωση περιλαμβάνει επίσης παιδικά τραγούδια από χορωδία νηπίων με μουσικό την Βαγγελιώ Βογιατζάκη και απελευθέρωση αποθεραπευμένης κουκουβάγιας από τον Γιώργο Κτιστάκη, μετά την απόδοση του τραγουδιού «Κουκουβάγια». Το πρόγραμμα της εκδήλωσης θα ολοκληρωθεί με ένα παραδοσιακό κέρασμα.

Θα κυκλοφορήσει ο έβδομος τόμος πρακτικών του Σχολικού Μουσείου και θα διατίθεται κατά τη διάρκεια της εκδήλωσης.
Οι καλοκαιρινές εκδηλώσεις του Σχολικού Μουσείου περιλαμβάνουν εισηγήσεις που αναφέρονται σε συγκεκριμένο θέμα. Τέτοια θέματα ήταν μέχρι στιγμής τα πρωτοποριακά σχολεία, η εισαγωγή των φυσικών επιστημών στην πρωτοβάθμια εκπαίδευση, το φαινόμενο των Κρητικών σχολικών βιβλίων, η μελέτη της εκπαιδευτικής ιστορίας του τόπου μας, η προσφορά του Ενιαίου Πολυκλαδικού Λυκείου στη ρεθεμνιώτικη εκπαίδευση, η εκπαίδευση στο Ρέθυμνο πριν, κατά και μετά την Μικρασιατική Καταστροφή, η προσφορά του αφανούς δασκάλου, αλληλοδιδασκάλου, δημοδιδασκάλου, ελληνοδιδασκάλου και μονοθεσίτη δασκάλου και δασκάλας, όπως και την εορταστική εκδήλωση για τα δέκα χρόνια λειτουργίας του Μουσείου.
Σχολικό Μουσείο Δήμου Ρεθύμνης

Η παράσταση «Ο Ψαροτρομάρας» στο Δημοτικό Κήπο Ρεθύμνου από το Κουκλοθέατρο Κρήτης
2025-08-27 20:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
ΣΥΝΑΓΕΡΜΟΣ στην Ψαροχώρα! Έρχεται ο Ψαροτρομάρας στο Ρέθυμνο στο Δημοτικό Κήπο Ρεθύμνου 27 Αυγούστου και ώρα 20.30!
Για τους παλιούς αλλά και για τους νέους μας φίλους μερικά λόγια για την παράσταση που έγινε λατρεία σε όλη την Ελλάδα και το εξωτερικό!
Στις παραστάσεις μας, χρησιμοποιούμε την τεχνική του μαύρου θεάτρου!
Πρόκειται για μία πρωτοποριακή τεχνική όπου σε συνδυασμό με την τεχνική του ζεστού φωτισμού εξαφανίζεται τελείως ο ανθρώπινος παράγοντας και οι κούκλες, μαζί με τα
έντονα χρώματα, δείχνουν στα μάτια των θεατών να κινούνται μαγικά.
Πρόκειται για επαγγελματικές θεατρικές παραστάσεις με μεγάλες κούκλες και πρωτότυπα σκηνικά.
Παραστάσεις έχουμε πραγματοποιήσει από μικρά ακριτικά νησιά (Κάσος, Άγιος Ευστράτιος, Ψαρά, Οινούσες, Αγαθονήσι και πολλά άλλα) καθώς και σε Αθήνα, Θεσσαλονίκη, Πάτρα, Ηράκλειο αλλά μέχρι και Βέλγιο, Γερμανία, Ελβετία, Σουηδία και Τουρκία.
Σκοπός μας είναι να διαδώσουμε την τέχνη αυτή, στα πιο απομακρυσμένα μέρη αλλά και σε μεγάλα αστικά κέντρα!
Λίγα λόγια για το έργο “Ο Ψαροτρομάρας” όπου έχει τεράστια επιτυχία για 10η συνεχόμενη χρονιά!
Έργο, γραμμένο από την Φρόσω Χατόγλου την δεκαετία ’80. Πρόκειται για διαχρονικό παιδικό έργο, βγαλμένο από την ζωή όπου με έντεχνο και χιουμοριστικό τρόπο περνάει τα μηνύματα της δημοκρατίας, της αλληλεγγύης και της συνεργασίας!
Τα ίδια τα παιδιά κατά την διάρκεια της παράστασης βιώνουν την αδικία!
Έτσι, βοηθούν να επαναστατήσουν τα ψαράκια ενάντια στον Ψαροτρομάρα και τα σχέδια του!
Ο Ψαροτρομάρας θέλει να φτιάξει ένα μεγάλο παλάτι γκρεμίζοντας τα σπίτια τους στον βυθό της Ψαροχώρας!
Το λυθρίνι, το μπαρμπούνι και η γόπα μαθαίνουν τα σχέδια του Ψαροτρομάρα.
Μόνα τους, ψάχνουν να βρουν μία λύση αλλά ο φόβος πως θα τους κάνει μια χαψιά, τα απογοητεύει ακόμα περισσότερο.
Ώσπου στο δρόμο τους θα βρεθεί η γοργόνα.
Θα τους βοηθήσει και θα τους παροτρύνει να ψαρέψουν τον Ψαροτρομάρα!
Όλα τα ψαράκια θα κάνουν μία μεγάλη διαδήλωση στο βυθό, βροντοφωνάζοντας με όλα τα παιδιά ”Κάτω Ο Ψαροτρομάρας!”
Εκεί, θα τα κρυφακούσει όλα η σουπιά και θα τα μαρτυρήσει στον Ψαροτρομάρα όπου εκείνος θα φυλακίσει τη γοργόνα που βοήθησε να χαλάσουν τα σχέδιά του.
Ακόμα και ο δικαστής συμβουλεύει τα ψαράκια να μην κάνουν τίποτα και να μείνουν στα σπίτια τους.
Ούτως ή άλλως, ο Ψαροτρομάρας υποσχέθηκε ότι θα δώσει στα ψαράκια δουλειά!
Μα οι μικροί φίλοι μας του βυθού, έχουν νικήσει πλέον τον φόβο τους και θα ψαρέψουν μαζί με την βοήθεια των παιδιών τον Ψαροτρομάρα και τη Σουπιά και θα ελευθερώσουν την γοργόνα..!
Διάρκεια: 60 λεπτά.
Ιδανικό για παιδιά ηλικίας έως και έκτης Δημοτικού.
Είσοδος 8€
Χορηγοί μεταφοράς Blue Star Ferries, Anek Lines, Hellenic Seaways
Προπώληση γίνεται στο https://www.ticketservices.gr/event/o-psarotromaras/?lang=el

Κρητικό γλέντι στην Ταβέρνα Castello
2025-08-27 21:00 | Ταβέρνα Castello, Crete Restaurant Castello Taverna - Walking Tours, Κάστελλος, Ρεθύμνου, 74150, Greece
Ο Άρης Πρεβεζάνος, η Ζωή Παπαδαντωνάκη και ο Σταύρος Μαραγκουδάκης την Τετάρτη 27 Αυγούστου, με κρητικές μελωδίες στην Ταβέρνα Castello (Κάστελλος Ρεθύμνου).
Τηλ. 6972801688

Συναυλία ΤΑΝΓΚΟ: From Gardel to Piazzolla - Tango in concert
2025-08-27 21:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Νοσταλγικές μελωδίες, που μας ταξιδεύουν στο χρόνο, μέσα σε ένα υποβλητικό σκηνικό και σκιές χορευτών, που λικνίζονται στο ημίφως.
Το φεστιβάλ Τάνγκο Ρεθύμνου ανοίγει τις πόρτες του για 13η χρονιά την Τετάρτη 27 Αυγούστου σε μια μοναδική συναυλία που θα πραγματοποιηθεί στο Ωδείο Ρεθύμνου (αίθουσα Παντελής Πρεβελάκης) στις 21.00.

Η ορχήστρα El gato negro αποτελούμενη από σημαντικούς Έλληνες καλλιτέχνες με μακρά θητεία στο χώρο, θα μας μεταφέρει νοερά στα σοκάκια του San Telmo & το λιμάνι της La Boca.
Bandoneon: Κωσταντίνος Ζιγκερίδης
Πιάνο: Θοδωρής Κοτεπάνος
Βιολί: Ιουλία Σελαλμαζίδη
Η συναυλία είναι ανοιχτή στο κοινό του Ρεθύμνου.
Τιμή εισόδου: 10€
Διοργάνωση: ΠΣ TangoCultural

Ο Γιώργος Αλεξαντωνάκης στο Σταυρωμένο Ρεθύμνου
2025-08-27 22:00 | Δημοτικό Σχολείο Σταυρωμένου Ρεθύμνου, Σταυρωμένου Ρεθύμνου, Σταυρωμένου Ρεθύμνου, Ρεθύμνου, 74100, Ελλάδα
Ο Πολιτιστικός Σύλλογος Σταυρωμένου Ρεθύμνου διοργανώνει κρητικό πανηγύρι με το συγκρότημα του Γιώργου Αλεξαντωνάκη στον αύλειο χώρο του Δημοτικού Σχολείου Σταυρωμένου.
Την Τετάρτη 27 Αυγούστου – Τηλέφωνα κρατήσεων: 6974388067 – 6978 774771
Τιμή εισόδου: 20 ευρώ με πλήρες μενού.

Ο Δημήτρης και ο Μιχάλης Κουνάλης στον Ορθέ Μυλοποτάμου
2025-08-27 22:00 | Ορθέ Μυλοποτάμου, Ορθέ Μυλοποτάμου, Ρεθύμνου, Ελλάδα
Ο Δημήτρης και ο Μιχάλης Κουνάλης με το συγκρότημα τους στο πανηγύρι του Αγίου Φανουρίου στον Ορθέ Μυλοποτάμου.
Τετάρτη 27 Αυγούστου – Είσοδος 20 ευρώ με πλήρες μενού.
Διοργάνωση Πολιτιστικός Σύλλογος Ορθέ Το Κυριαχέλι
Τηλ. 698 82 36 308
